ΓΡΑΠΤΗ ΕΡΩΤΗΣΗ E-1502/00

υποβολή: Ilka Schrder (Verts/ALE) προς την Επιτροπή

(12 Μαΐου 2000)

Θέμα: Παγκόσμιος Οργανισμός Πνευματικής Ιδιοκτησίας (WIPO)

1. Στη Συνθήκη του WIPO δεν περιλαμβάνεται ορισμός της εννοίας του δημιουργού. Τούτο αναμένεται να προκαλέσει νομικές διαφορές μεταξύ των συμβαλλομένων μερών σχετικά με τα δικαιώματα του δημιουργού. Πώς αντιμετωπίζει η Επιτροπή το πρόβλημα αυτό; Σκοπεύει να επιβάλει σταπόλοιπα συμβαλλόμενα μέρη τον δικό της ορισμό των δικαιωμάτων του δημιουργού;

2. Η προσέγγιση του WIPO βασίζεται στην ιδέα του ατομικού δικαιώματος, ενώ η νομική αντίληψη άλλων κρατών μελών του WIPO στηρίζεται εν μέρει στο συλλογικό δικαίωμα. Πώς εκτιμά η Επιτροπή αυτή την αντίφαση;

3. Η Συνθήκη του WIPO επικαλύπτεται από τη συμφωνία TRIPS στο πλαίσιο του Παγκόσμιου Οργανισμού Εμπορίου (ΠΟΕ). Και στις δύο περιπτώσεις το θέμα είναι η προστασία των δικαιωμάτων πνευματικής ιδιοκτησίας. Δεδομένου ότι τα περισσότερα ζητήματα αφορούν τις εμπορικές πτυχές των δικαιωμάτων πνευματικής ιδιοκτησίας, ο WIPO είναι εν μέρει αρμόδιος για τα ίδια ζητήματα που καλύπτει και η συμφωνία TRIPS. Υπάρχει κατανομή καθηκόντων και αρμοδιοτήτων μεταξύ του WIPO και του TRIPS; Πώς εκτιμά η Επιτροπή την επικάλυψη αρμοδιοτήτων μεταξύ του WIPO και του TRIPS; Υπάρχουν ιεραρχίες μεταξύ του WIPO και του TRIPS;

Απάντηση του κ. Bolkestein εξ ονόματος της Επιτροπής

(27 Ιουνίου 2000)

1. Η συνθήκη περί δικαιωμάτων πνευματικής ιδιοκτησίας του Παγκόσμιου Οργανισμού Πνευματικής Ιδιοκτησίας (ΠΟΠΙ) εντείνει την προστασία που παρέχεται δυνάμει της σύμβασης της Βέρνης για την προστασία των λογοτεχνικών και καλλιτεχνικών έργων του 1886 (Πράξη των Παρισίων του 1971) (σύμβαση της Βέρνης). Η σύμβαση της Βέρνης συνιστά την κύρια διεθνή συμφωνία στον τομέα της πνευματικής ιδιοκτησίας και η ίδια δεν περιλαμβάνει γενικό ορισμό του όρου δημιουργός. Μέχρι σήμερα, τούτο δεν οδήγησε σε προστριβές ούτε αναμένεται ότι θα προκύψουν προστριβές από τη συνθήκη περί δικαιωμάτων πνευματικής ιδιοκτησίας του ΠΟΠΙ.

Η έννοια της πατρότητας δεν έχει ακόμη εναρμονιστεί γενικώς στην κοινοτική νομοθεσία, αν και έχουν εξεταστεί ορισμένες πτυχές της πατρότητας κινηματογραφικών έργων, προγραμμάτων ηλεκτρονικώνπολογιστών και δημιουργικών βάσεων δεδομένων. Προς το παρόν, η Επιτροπή δεν κρίνει αναγκαία την εναρμόνιση των διαφορετικών εννοιών της προστασίας των δικαιωμάτων πνευματικής ιδιοκτησίας στα κράτη μέλη.

2. Η συνθήκη περί δικαιωμάτων πνευματικής ιδιοκτησίας του ΠΟΠΙ εκχωρεί δικαιώματα σε μεμονωμένα άτομα. Ωστόσο, δεν εξετάζει το ζήτημα της διαχείρισης των εν λόγω δικαιωμάτων είτε από μεμονωμένα άτομα είτε σε συλλογική βάση" τούτο έχει αφεθεί στη διακριτική ευχέρεια των συμβαλλομένων μερών.

3. Η σύμβαση της Βέρνης, η συμφωνία για τα δικαιώματα πνευματικής ιδιοκτησίας στον τομέα του εμπορίου (TRIP) και, μετά την έναρξη ισχύος της, η συνθήκη περί δικαιωμάτων πνευματικής ιδιοκτησίας του ΠΟΠΙ παρέχουν από κοινού το πολύπλευρο πλαίσιο για την προστασία στον τομέα των δικαιωμάτων πνευματικής ιδιοκτησίας. Η συμφωνία TRIP αποτελεί τμήμα της συμφωνίας για την ίδρυση του Παγκόσμιου Οργανισμού Εμπορίου (ΠΟΕ)" άλλωστε, τα περισσότερα μέλη του ΠΟΕ είναι και συμβαλλόμενα μέρη της σύμβασης της Βέρνης και έχουν συνυπογράψει τη συνθήκη περί δικαιωμάτων πνευματικής ιδιοκτησίας του ΠΟΠΙ.

Το άρθρο 1, παράγραφοι 1 και 2, της συνθήκης περί δικαιωμάτων πνευματικής ιδιοκτησίας του ΠΟΠΙ ορίζει ρητώς ότι η συνθήκη περί δικαιωμάτων πνευματικής ιδιοκτησίας του ΠΟΠΙ δεν θα συνδέεται καθόλου με συνθήκες άλλες από τη σύμβαση της Βέρνης, ούτε θα θίγει οποιαδήποτε δικαιώματα και οποιεσδήποτεποχρεώσεις απορρέουν από άλλες συνθήκες. Για τους σκοπούς της συνθήκης περί δικαιωμάτων πνευματικής ιδιοκτησίας του ΠΟΠΙ, το διεθνές γραφείο του ΠΟΠΙ επιτελεί μόνο ορισμένα διοικητικά καθήκοντα.

Η συμφωνία TRIP περιλαμβάνει ορισμένα ελάχιστα πρότυπα για την προστασία όχι μόνο των δικαιωμάτων πνευματικής ιδιοκτησίας, αλλά όλων των κατηγοριών πνευματικής ιδιοκτησίας. Ιδίως όσον αφορά τα δικαιώματα πνευματικής ιδιοκτησίας, τα μέλη του ΠΟΕ πρέπει να συμμορφώνονται προς τις σημαντικότερες διατάξεις της σύμβασης της Βέρνης. Η συμφωνία TRIP προβλέπει επίσης την ίδρυση Συμβουλίου TRIP για τον έλεγχο, αφενός, της εφαρμογής της συμφωνίας TRIP και, αφετέρου, της συμμόρφωσης των μελών του ΠΟΕ προς αυτήν. Για την επιτέλεση των καθηκόντων του, το Συμβούλιο TRIP μπορεί να συμβουλεύεται και να αναζητεί πληροφορίες από οποιαδήποτε πηγή, συμπεριλαμβανομένου του ΠΟΠΙ. Σκοπός είναι να δημιουργηθεί σχέση αμοιβαίαςποστήριξης μεταξύ του ΠΟΠΙ και του ΠΟΕ. Επιπλέον, βάσει του άρθρου 68 της συμφωνίας TRIP, και οι δύο οργανισμοί έχουν συνάψει συμφωνίες συνεργασίας. Ομοίως, το γεγονός και μόνο ότι, όσον αφορά τα δικαιώματα πνευματικής ιδιοκτησίας, και οι δύο συνθήκες επικαλύπτονται ως ένα βαθμό δεν εγείρει ανησυχίες σχετικά με ζητήματα αρμοδιότητας και ευθύνης, καθώς δενπάρχει ιεραρχική διαβάθμιση μεταξύ της σύμβασης της Βέρνης, της συνθήκης περί δικαιωμάτων πνευματικής ιδιοκτησίας του ΠΟΠΙ και της συμφωνίας TRIP.